P6_TA(2005)0250

Specifikke foranstaltninger mod visse personer (Sudan) *

Europa-Parlamentets lovgivningsmæssige beslutning om forslag til Rådets forordning om indførelse af visse specifikke restriktive foranstaltninger mod visse personer, der vanskeliggør fredsprocessen og overtræder international ret i konflikten i Darfur-området i Sudan (KOM(2005)0180 — C6-0138/2005 — 2005/0068(CNS))

(Høringsprocedure)

Europa-Parlamentet,

- der henviser til Kommissionens forslag til Rådet (KOM(2005)0180) [1],

- der henviser til Rådets tekst (8910/2005),

- der henviser til Rådets fælles holdning 2005/411/FUSP [2],

- der henviser til EF-traktatens artikel 60 og 301,

- der henviser til EF-traktatens artikel 308, der danner grundlag for Rådets høring af Parlamentet (C6-0138/2005),

- der henviser til forretningsordenens artikel 51,

- der henviser til betænkning fra Udvalget om Borgernes Rettigheder og Retlige og Indre Anliggender og udtalelse fra Udviklingsudvalget (A6-0186/2005),

1. godkender Kommissionens forslag som ændret;

2. opfordrer Kommissionen til at ændre sit forslag i overensstemmelse hermed, jf. EF-traktatens artikel 250, stk. 2;

3. opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;

4. anmoder Rådet om at høre Parlamentet på ny, hvis det agter at ændre Kommissionens forslag i væsentlig grad;

5. pålægger sin formand at sende Parlamentets holdning til Rådet og Kommissionen.

KOMMISSIONENS FORSLAG | ÆNDRINGER |

Ændring 1

Henvisning 2 a (ny)

| under henvisning til rapporten fra den internationale undersøgelseskommission om Darfur (udarbejdet i henhold til FN's Sikkerhedsråds resolution 1564(2004) af 18. september 2004), |

Ændring 2

Betragtning 2

(2) Fælles holdning 2005/XXX/FUSP foreskriver blandt andet indefrysning af pengemidler og økonomiske ressourcer, der tilhører personer, som vanskeliggør fredsprocessen, udgør en trussel mod stabiliteten i Darfur-området, krænker international folkeret eller menneskerettighederne eller begår andre grusomheder, overtræder våbenembargoet eller er ansvarlige for visse offensive militære flyvninger. Disse foranstaltninger falder ind under traktatens anvendelsesområde, og for at undgå konkurrenceforvridning er det for så vidt angår Fællesskabet nødvendigt at vedtage fællesskabsforanstaltninger til deres gennemførelse. | (2) Fælles holdning 2005/411/FUSP foreskriver blandt andet indefrysning af pengemidler og økonomiske ressourcer, der tilhører personer, som vanskeliggør fredsprocessen, udgør en trussel mod stabiliteten i Darfur-området, krænker international folkeret eller menneskerettighederne eller begår andre grusomheder, overtræder våbenembargoet eller er ansvarlige for visse offensive militære flyvninger. Disse foranstaltninger, hvis effektivitet og reelle indvirkning med hensyn til at få standset de massive overtrædelser af menneskerettighederne bør evalueres ved hjælp af mekanismer, der endnu ikke er fastlagt, falder ind under traktatens anvendelsesområde, og for at undgå konkurrenceforvridning er det for så vidt angår Fællesskabet nødvendigt at vedtage fællesskabsforanstaltninger til deres gennemførelse. |

Ændring 3

Henvisning 3 a (ny)

| (3 a) I forbindelse med gennemførelsen af de foranstaltninger, der er fastsat i FN's Sikkerhedsråds resolution 1592 (2005), bør Fællesskabet sikre, at de koordineres med de gældende procedurer ifølge partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou (Benin) den 23. juni 2000 [3], særligt artikel 8 og 96. |

Ændring 4

Betragtning 3 b (ny)

| (3 b) De foranstaltninger, der er fastsat i denne forordning, forhindrer ikke, at der vedtages andre foranstaltninger til gennemførelse af den våbenhvileaftale, der blev undertegnet i N'Djamena den 8. april 2004, og hindrer ikke forpligtelsen i henhold til bestemmelserne i internationale konventioner til beskyttelse af menneskerettighederne til at retsforfølge og dømme personer, der mistænkes for alvorlige krænkelser af menneskerettighederne og den humanitære folkeret, eller fortsættelsen af den af anklageren ved Den Internationale Straffedomstol indledte undersøgelse vedrørende de forbrydelser, der er begået i Darfur, på grundlag af FN's Sikkerhedsråds ad hoc-indbringelse af sagen for Domstolen i henhold til resolution 1593(2005). |

Ændring 5

Artikel 2, stk. 1

1. Alle pengemidler og økonomiske ressourcer, som tilhører, ejes eller besiddes af de fysiske eller juridiske personer, enheder eller organer, der er opført i bilag I, indefryses. | 1. Alle pengemidler og økonomiske ressourcer, som tilhører, ejes eller besiddes af de fysiske eller juridiske personer, enheder eller organer, der er opført på den liste, som er udarbejdet af Kommissionen i henhold til artikel 10, indefryses. |

Ændring 6

Artikel 2, stk. 2

2. Ingen pengemidler eller økonomiske ressourcer må hverken direkte eller indirekte stilles til rådighed for eller være til fordel for de fysiske eller juridiske personer eller enheder, der er opført på listen i bilag I. | 2. Ingen pengemidler eller økonomiske ressourcer må hverken direkte eller indirekte stilles til rådighed for eller være til fordel for de fysiske eller juridiske personer eller enheder, der er opført på en liste, som er udarbejdet af Kommissionen i henhold til artikel 10. |

Ændring 7

Artikel 4, litra c

(c)tilbageholdelsesretten, dommen, afgørelsen eller kendelsen kan ikke komme de personer, enheder eller organer, der er opført i bilag I, til gode | (c)tilbageholdelsesretten, dommen, afgørelsen eller kendelsen kan ikke komme de personer, enheder eller organer, der er opført på en liste, som er udarbejdet af Kommissionen i henhold til artikel 10, til gode |

Ændring 8

Artikel 7, stk. 3

3. Alle oplysninger, som gives eller modtages i henhold til stk. 1 og 2, må kun anvendes til de formål, hvortil de er givet eller modtaget. | 3. Alle oplysninger, som gives eller modtages i henhold til stk. 1 og 2, må kun anvendes til de formål, hvortil de er givet eller modtaget og må udelukkende anvendes i det tidsrum, der er nødvendigt til at afvikle indefrysningen af pengemidler, og med den nødvendige sikkerhed med hensyn til databeskyttelse. |

Ændring 9

Artikel 8 a

| Artikel 8 a Personer, hvis pengemidler uberettiget er blevet indefrosset, udbetales skadeserstatning i form af en sum, der kvantitativt og kvalitativt svarer til den lidte skade. |

Ændring 10

Artikel 10, stk. 1

1. Kommissionen bemyndiges til: (a)at ændre bilag I på grundlag af afgørelser, der træffes af enten De Forenede Nationers Sikkerhedsråd eller af sanktionskomitéen, og(b)at ændre bilag II på grundlag af oplysninger fra medlemsstaterne. | 1. Kommissionen bemyndiges til efter forudgående høring af Europa-Parlamentet: (a)på grundlag af afgørelser, der træffes af enten De Forenede Nationers Sikkerhedsråd eller af sanktionskomitéen, at udarbejde og ændre en liste over de fysiske eller juridiske personer, enheder eller organer, hvis pengemidler og økonomiske ressourcer bør indefryses, og at korrigere denne liste, hvis der påvises fejl, og(b)at ændre bilaget på grundlag af oplysninger fra medlemsstaterne.Inden den liste, der er nævnt under litra a), udarbejdes og ændres, skal Kommissionen først have indledende fortrolige oplysninger fra Europa-Parlamentets Udvalg om Borgernes Rettigheder og Retlige og Indre Anliggender samt Udviklingsudvalget. |

Ændring 11

Bilag I

| Dette bilag udgår. |

[1] Endnu ikke offentliggjort i EUT.

[2] EUT L 139 af 2.6.2005, s. 25.

[3] EFT L 317 af 15.12.2000, s. 3.

--------------------------------------------------